รัฐบาลไทย-ข่าวทำเนียบรัฐบาล-"อนุชา" หัวหน้าคณะผู้แทนไทย ย้ำไทยพร้อมส่งเสริมความร่วมมือระหว่างประเทศสมาชิกในการพัฒนาลุ่มน้ำโขงอย่างยั่งยืน เพื่อส่งเสริมการเติบโตทางเศรษฐกิจที่เป็นมิตรต่อสิ่งแวดล้อม
วันพฤหัสบดีที่ 24 พฤศจิกายน 2565
"อนุชา" หัวหน้าคณะผู้แทนไทย ย้ําไทยพร้อมส่งเสริมความร่วมมือระหว่างประเทศสมาชิกในการพัฒนาลุ่มน้ําโขงอย่างยั่งยืน เพื่อส่งเสริมการเติบโตทางเศรษฐกิจที่เป็นมิตรต่อสิ่งแวดล้อม
"อนุชา" หัวหน้าคณะผู้แทนไทย ย้ําไทยพร้อมส่งเสริมความร่วมมือระหว่างประเทศสมาชิกในการพัฒนาลุ่มน้ําโขงอย่างยั่งยืน เพื่อส่งเสริมการเติบโตทางเศรษฐกิจที่เป็นมิตรต่อสิ่งแวดล้อม
วันนี้ (24 พฤศจิกายน 2565) เวลา 10.30 น. ณ โรงแรม Inter Continental Grand Ho Tram จังหวัดบ่าเหรียะ-หวุงเต่า นายอนุชา นาคาศัย รัฐมนตรีประจําสํานักนายกรัฐมนตรี หัวหน้าคณะผู้แทนไทย พร้อมด้วยนายสุรสีห์ กิตติมณฑล เลขาธิการ สทนช. และคณะผู้แทนไทยเข้าร่วมประชุมคณะมนตรี คณะกรรมธิการแม่น้ําโขง ครั้งที่ 29 และการประชุมระหว่างคณะมนตรี คณะกรรมาธิการแม่น้ําโขง กับกลุ่มหุ้นส่วนการพัฒนา ครั้งที่ 27
นายอนุชา กล่าวถ้อยแถลงร่วมของกลุ่มหุ้นส่วนการพัฒนาว่า ในนามของรัฐบาลไทยและหัวหน้าคณะผู้แทนประเทศไทยรู้สึกเป็นเกียรติอย่างยิ่งที่ได้เข้าร่วมการประชุมในวันนี้ และยินดีที่ได้มีโอกาสเข้าร่วมการประชุมในแบบพบหน้ากันเต็มรูปแบบหลังจากที่การประชุมถูกจัดในรูปแบบออนไลน์เป็นจํานวน 2 ครั้ง เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 ขอขอบคุณกลุ่มหุ้นส่วนการพัฒนา ประเทศคู่เจรจา และพันธมิตรทั้งหลายที่ให้ความร่วมมือ เสียสละเวลา ความรู้ ให้การสนับสนุนด้านเงินทุนและวิชาการเพื่อดําเนินการตามแผนยุทธศาสตร์คณะกรรมาธิการแม่น้ําโขงในการพัฒนาลุ่มน้ําโขงอย่างยั่งยืนภายใต้ความตกลงว่าด้วยความร่วมมือเพื่อการพัฒนาลุ่มน้ําโขงอย่างยั่งยืน พ.ศ. 2538 เพื่อให้บรรลุเป้าหมายตามเจตนารมณ์ของคณะกรรมาธิการแม่น้ําโขงและตอบสนองต่อข้อห่วงกังวลระดับภูมิภาคและระดับโลก
นายอนุชา ชื่นชมผลงานและความสําเร็จของคณะกรรมาธิการแม่น้ําโขง ในปี 2565 ที่ผ่านมา
ที่ได้จัดทําคู่มือแนวทางการออกแบบเบื้องต้นสําหรับเอนไฟฟ้าพลังน้ําในแม่น้ําโขงสายประธาน เวอร์ชัน 3.3 ซึ่งเป็นการปรับแก้ไขโดยถอดบทเรียนจากคู่มือ ฉบับปี 2552 การนําแนวทางการประเมินผลกระทบสิ่งแวดล้อมข้ามพรมแดนไปประยุกต์ใช้โดยสมัครใจ ถือเป็นเครื่องมือสําหรับประเมินผลกระทบข้ามพรมแดนที่เกิดจากการพัฒนาในแม่น้ําโขงสายประธาน รวมถึงการพิจารณาทบทวนเครือข่ายหลักในการติดตามและเฝ้าระวังแม่น้ําโขง เพื่อเพิ่มประสิทธิภาพของสถานีติดตามเฝ้าระวัง ความคุ้มทุน และเพื่อเพิ่มประสิทธิภาพ ความแม่นยําของการติดตามและประเมินการเปลี่ยนแปลงในลุ่มน้ําโขง เกิดผลลัพธ์ของการดําเนินงานที่ตอบสนองต่อเป้าหมายร่วมของประเทศสมาชิกและเป็นแนวปฏิบัติสําหรับการปกป้องและรักษาทรัพยากรให้เกิดความยั่งยืนในลุ่มน้ําโขงตอนล่าง
นายอนุชา กล่าวว่า ทุกคนต่างตระหนักดีว่าบทบาทและหน้าที่ของคณะกรรมาธิการแม่น้ําโขง มีความเกี่ยวข้องกับการบริหารจัดการทรัพยากรน้ําและทรัพยากรอื่น ๆ ในลุ่มน้ําโขง ปัจจุบันการบริหารจัดการทรัพยากรดังกล่าวต้องเผชิญกับความท้าทายเร่งด่วนต่าง ๆ ได้แก่ ผลกระทบจากการเปลี่ยนแปลงของสภาพภูมิอากาศที่เริ่มเด่นชัดขึ้น ไวรัสโคโรนา 2019 ภาวะเศรษฐกิจถดถอย รวมถึงความท้าทายของความมั่นคงด้านอาหารและพลังงาน ทุกคนเข้าใจว่ามีการดําเนินโครงการพัฒนาจํานวนหลายโครงการบนลุ่มน้ําโขงเพื่อจัดการกับความท้าทายเหล่านั้น ประเทศสมาชิกตระหนักถึงผลกระทบข้ามพรมแดนที่เกิดจากการพัฒนาในลุ่มน้ําโขงซึ่งมีนัยยะสําคัญและอาจส่งผลเชิงลบต่อประชนในลุ่มน้ําโขง ดังนั้น จึงต้องดําเนินกระบวนการ PNPCA อย่างเข้มข้นเพื่อให้มีการดําเนินการอย่างรอบคอบและมีข้อมูลอย่างสมบูรณ์ เพียงพอครบถ้วน ต่อการพิจารณาโครงการ เพื่อการพัฒนาอย่างยั่งยืนควบคู่ไปกับการคงไว้ซึ่งความสมดุลระหว่างระบบนิเวศและวิถีการดําเนินชีวิตของประชากรริมฝั่งแม่น้ําโขง
ซึ่งจะเป็นการสร้างโอกาสให้ทุกภาคส่วนสามารถเข้าถึงทรัพยากรธรรมชาติอย่างเท่าเทียม
และเป็นการสร้างความพร้อมสําหรับการปรับตัวต่อการเปลี่ยนแปลงของสภาพภูมิอากาศ
ของประเทศสมาชิก MRC เพื่อให้เป็นไปตามคําขวัญที่ว่า "One Mekong One Spirit"
นายอนุชา ย้ํา ประเทศไทยส่งเสริมความสําคัญของความร่วมมือระหว่างประเทศสมาชิกในการพัฒนาลุ่มน้ําโขงอย่างยั่งยืน โดยเฉพาะอย่างยิ่ง การพัฒนาเพื่อรับมือกับภัยอันตรายจากน้ํา
และภัยธรรมชาติที่สร้างความเสียหายอย่างต่อเนื่องต่อการดํารงชีวิตและความเจริญรุ่งเรือง
ในภูมิภาค นอกจากนี้ ประเทศไทยสนับสนุนการยกระดับและการกระชับความสัมพันธ์ในการทํางานร่วมกับหุ้นส่วนการพัฒนา ประเทศคู่เจรจา องค์กรความร่วมมือระดับภูมิภาคและนานาชาติ รวมถึงพันธมิตรอื่น เพื่อส่งเสริมการเจริญเติบโตทางเศรษฐกิจที่เป็นมิตรต่อสิ่งแวดล้อม และแสวงหากลไกที่เหมาะสมซึ่งครอบคลุมถึงโครงสร้างพื้นฐานสีเขียว นวัตกรรม เทคโนโลยี และความรับผิดชอบเพื่อลดผลกระทบเชิงลบ
ที่เกิดจากการพัฒนา รวมถึงต้องการที่จะเห็นการประสานงานอย่างใกล้ชิด ความร่วมมือ และการดําเนินการแบบบูรณาการผ่านการแลกเปลี่ยนข้อมูล การศึกษาและวิจัยร่วมกันเพื่อประโยชน์โดยตรงของประชาชนในภูมิภาคและนําไปสู่การพัฒนาที่ยั่งยืนอย่างแท้จริงในลุ่มน้ําโขงผ่านบทบาทของคณะกรรมาธิการแม่น้ําโขง ในฐานะ "ศูนย์กลางความรู้และข้อมูลของอนุภูมิภาค" ยกระดับความมุ่งมั่นให้แม่น้ําโขงเป็นแม่น้ําแห่งความมั่งคั่ง เชื่อมโยงและยั่งยืน